आरके सिन्‍हा देश की दूसरी सबसे बड़ी सिक्‍योरिटी एजेंसी एसआइएस एशिया पैसिफिक चलाते हैं जो एसआइएस, माल्‍टा की अनुषंगी है। उनकी पत्‍नी रीता किशोर सिन्‍हा भी इसकी निदेशक हैं। सिन्‍हा ने इसमें ब्रिटिश वर्जिन द्वीप की एक होल्डिंग कंपनी की मार्फत माल्‍टा की कंपनी में शेयर खरीदे हैं। जुलाई 2017 के अंत में मूल कंपनी के आइपीओ लाते वक्‍त सेबी को जमा दस्‍तावेजों में बताया गया था कि सिन्‍हा एसआइएस की मूल कंपनी के शेयरधारक और चेयरमैन हैं। फाइलिंग के अनुसार कंपनी और उसकी अनुषंगियों के ऊपर 18 लंबित आपराधिक मामले हैं और 27 कर संबंधी मामले हैं। इस फाइलिंग में माल्‍टा की कंपनी का जिक्र नहीं है। आइपीओ के बाद सिन्‍हा के बेटे ऋतुराज को समूह का प्रबंध निदेशक बना दिया गया।